tomron87/hebrew-wikipedia-sentences-corpus huggingface dataset:
ההערכה היא כי כישלון שיתוף הפעולה בין סוכנויות שונות היה אחראי בחלקו להסלמה של מרד יוני.
כתגובה, אם כן, הונהג תיאום יעיל יותר על מנת להבטיח דיכוי מהיר של תסיסה אפשרית וברגעי משבר, כמו במהלך אוגוסט 1961 ואוגוסט 1968. יעילותם של כוחות אלה ושיתוף הפעולה ההדוק בין הגופים היו גורם מרכזי בשמירה על מראית החוץ של יציבות בשנים 1953 עד 1989.
הגיוס לפולקספוליציי דרש עשר שנות לימוד לפחות, הכשרה מקצועית, שירות צבאי והיסטוריה של נאמנות פוליטית.
עם ההצטרפות, מגויס יעבור קורס של חמישה חודשים באקדמיה המשטרתית.
לוח הזמנים הכיל חינוך פוליטי, דיני משטרה, משפט ופלילים ואימוני כושר בסגנון צבאי.
לאחר מכן המגויס סיים התמחות מעשית של 6 חודשים.
הסיבות שנתנו קציני פולקספוליציי להצטרפות לכוח היו רצון לעבוד עם אנשים, אידיאליזם, מסורת משפחתית, אמונה במערכת והרצון לשרת את המדינה.
משנת 1962, לפולקספוליציי היה בית ספר משלו בברלין-ביסדורף, שהכשיר כ-3,500 קצינים עד 1989. היו עוד כמה בתי ספר וקצינים הוכשרו בתחילה בצבא, משנת 1963 בבית הספר לקצינים ומשנת 1971 בבית הספר לקצינים בדרזדן-וילדר מאן.
בפולקספוליציי היו כ-80,000 שוטרים במשרה מלאה ו-177,500 מתנדבים.
עם הצטרפותה של מזרח גרמניה לרפובליקה הפדרלית ב-3 באוקטובר 1990, הסמכות על המשטרה הגיעה לתחום השיפוט הפדרלי החדש שנוצר.
כארבעים אחוז מעובדי פולקספוליציי נאלצו לעזוב את השירות.
המשטרה פורקה והוחלפה על ידי המשטרה הפדרלית של גרמניה.
למעט Kasernierte Volkspolizei, שמדיו האפורים-ירוקים דמו לסגנון צבא העם הלאומי המזרחי של גרמניה (Nationale Volksarmee - NVA), כל שירותי פולקספוליציי לבשו את המדים הבסיסיים שאומצו בשנת 1956 כשהוקמה המשטרה רשמית.
היו מדים מסוגים שונים, נלבשו בהתאם למצב העבודה או המצב החברתי ומדים שונים לקיץ או החורף.
רוב מדי השירות היו אפורים-ירוקים אך משטרת התחבורה לבשה צבע כחול כהה.
האיכות והמרקם הטוב יותר של הבד במדי הקצינים הבדילו אותם מהמדים של מגויסים חדשים.
היו קיימים סוגים אחרים של מדי פולקספוליציי.
קצינים בכירים לבשו מדי פעם מדים לבנים, או לפחות מעיל לבן.
לנשים היו מדים משלהן המורכבים ממעילים, חצאיות או מכנסיים, חולצות, כובעים, מגפיים ופריטים מתאימים אחרים בהתאם לעונה ולאירוע.
למשטרת התנועה, לאופנועים, ליחידות השונות היו פריטי לבוש מיוחדים.
במדי המשטרה היו בתחילה ואפנפרבה ירוק, אך מאוחר יותר חזרו לצבא לבן למעט משטרת התחבורה שלבשה כחול.
פולקסווגן קראפטר היא מכונית מסחרית מתוצרת פולקסווגן אשר מיוצרת משנת 2006 ועד היום.
החל משנת 2017 מיוצר דגם חשמלי.
פיתוח הגדם בוצע על ידי מרצדס-בנץ במקביל לפיתוח מכונית זהה לעבור החברה.
הדור הראשון יוצר במפעלי מרצדס-בנץ אך עם מנוע של פולקסווגן.
המכונית צוידה עם מנועים של 2.0 או 2.5 ליטר בעלי יכולת 88–161 כוח סוס.
קראפטר מצוידת בכריות אוויר קדמיות בדגם בסיסי ובכריות אוויר צדדיות כאופציה, מערכת בקרת משיכה ו-ABS.
המכונית יכולה להעביר מטען במשקל עד 3–5 טונות.
בשנת 2006 מכונית זכתה בתואר "מכונית השנה" באנגליה ואוסטרליה.
בשנת 2016 בסין החלו לייצר העתק של הקראפטר בשם "Huanghai Raytour".
בשנת 2017 החל ייצור הדור השני.
תכנון בוצע על ידי מהנדסי פולקסווגן.
ייצור עבר לפולין בו הוקם מפעל חדש עם יכולת ייצור של 85 אלף מכוניות בשנה.
בשנת 2017 החל ייצור דגם חשמלי עם יכולת נסיעה של 280 ק"מ ומטען של כ-2 טונות.
פולקסווגן וירטוס היא מכונית משפחתית במרכב סדאן, בעלת חמישה מקומות ישיבה, שמיוצרת על ידי פולקסווגן משנת 2018. היא נחשפה ב-16 בנובמבר 2017. היא מבוססת על הפולקסווגן פולו ומהווה גרסת סדאן לפולו.
היא מיועדת לברזיל אך משווקת גם בארגנטינה ובמקסיקו.
במרץ 2022 הוירטוס הוצגה בהודו בכדי להחליף את הפולקסווגן ונטו ומשתמשת בפלטפורמת MQB A0 IN המותאמת להודו.
בנוסף סקודה משווקת דגם אחות לוירטוס בהודו תחת השם סקודה סלביה שמיוצרת במפעל של סקודה הודו בהודו.
בברזיל היא משווקת עם בברזיל עם מנועי בנזין המופעלים באמצעות בנזין או אתנול בנפחי 1.6 ליטר המספק 130 כ"ס עם בנזין ו-118 כ"ס עם אתנול, 1.0 ליטר טורבו המספק 116 כ"ס עם בנזין או 128 כ"ס עם אתנול ו-1.4 ליטר טורבו המספק 150 כ"ס.
בארגנטינה ובמקסיקו היא משווקת עם מנוע בנזין בנפח 1.6 ליטר טורבו המספק 110 כ"ס.
בהודו היא משווקת עם שני מנועי בנזין בנפחי 1.0 ליטר טורבו המספק 115 כ"ס או בחבילת GT הכוללת עיצוב ספורטיבי ומנוע בנזין בנפח 1.5 ליטר טורבו המספק 150 כ"ס.
פולקסווגן ברזיל בע"מ (בפורטוגזית: Volkswagen do Brasil Ltda.) היא חברת בת של קבוצת פולקסווגן, שנוסדה בשנת 1953 כמפעל הרכבה לדגם החיפושית שיובא מגרמניה.
החיפושית שיוצרה במפעל הייתה המכונית הנמכרת בברזיל במשך 24 שנים רצופות.
החל משנת 1987 מיוצרת במפעל פולקסווגן גול, שהייתה המכונית הנמכרת במדינה במשך 26 שנים ברציפות.
פולסווגן ברזיל הוקמה לאחר שבשנת 1953 אסרה המדינה על ייבוא של מכוניות מורכבות במלואן.
נשיא החברה הראשון היה פרדריך שולץ-ונק, שהיגר לברזיל בשנת 1950 אחרי תקופה קצרה כשבוי מלחמה.
המפעל הראשון הוקם בבאיפיראנגה, סאו פאולו והיה מפעל בו הורכבו ערכות שהגיעו מוכנות.
במהלך השנתיים הראשונות הורכבו במפעל, באופן ידני, 2,268 יחידות של החיפושית ו-552 מסחריות מדגם פולקסווגן טייפ 2 ("קומבי").
בשנת 1957 הוחל בבניית מפעל ייצור בסאו ברנרדו דו קמפו.
בספטמבר 1957 הוחל בייצור במפעל החדש של מכוניות מדגם טייפ 2. בינואר 1959 הוחל לייצר במקום גם חיפושית עם מנוע בנפח 1,200 סמ"ק, גרסה מקומית למכונית המפורסמת שיוצרה תוך שימוש בחלקים רבים שיוצרו במדינה.
באותה השנה נחנך מפעל ייצור חדש בסמוך לסאו פאולו.
בשנת 1961 עברה פולקסווגן את יצרנית הרכב האמריקאית "וויליס אוברלנד" והפכה ליצרנית הרכב הגדולה בברזיל.
דגמים רבים תוכננו, יוצרו ונמכרו רק בברזיל.
בים השנים 1971 ל-1975 יוצרו בברזיל כ-250 יחידות בייצור מיוחד של ה"קומבי".
הרכבים נקראו במדינה "דה לוקס" (de luxe) ובגרמניה זכו לכינוי "סמבה".
בשנת 2012 ייצרה והרכיבה פולקסווגן ברזיל 852,086 יחידות.
בין השנים 1979–1999 החזיקה פולקסווגן ברזיל בחברת הבת "פולקסווגן משאיות" (Volkswagen Caminhões) שעסקה בייצור משאיות ואוטובוסים.
בהמשך הפכה החברה לחלק מפולקסווגן רכבים מסחריים, חברת בת של קבוצת פולקסווגן.
בדצמבר 2008 נמכרה כל פעילות הייצור של אוטובוסים ומשאיות לידי חברת מאן.
טענות לשיתוף פעולה עם השלטון הצבאי
במהלך שנות השבעים האשימו עובדים בחברה את הנהלת החברה בריגול אחריהם בתקופת הדיקטטורה הצבאית במדינה.
לטענתם, מחלקת הביטחון של החברה יידעה את המשטרה על פעילויות של גורמי אופוזיציה ומתנגדים למשטר.
בשנת 1976 נערכו מעצרים המוניים של עובדים בחברה וחלק מהעצורים סבלו מעינויים.
בשנת 2014 "נציבות האמת" בראשות דילמה רוסף, נשיאת המדינה, קבעה כי "עשרות חברות, ביניהן פולקסווגן ויצרניות רכב אחרות סייעו לשלטון הצבאי לפעול נגד התאגדויות עובדים".
מנגד, הכיחשה החברה את הדברים וטענה שאין תיעוד לכך שהיא פגעה בזכויות עובדים.
בנובמבר 2016 הזמינה החברה סקירת מומחה שנייה שבוצעה על ידי ההיסטוריון כריסטופר קופר מאוניברסיטת בילפלד הגרמנית.
ההיסטוריון הראשי מנפרד גריגר התפטר מתפקידו בערך באותו זמן שבו מונה קופר.
לאחר התפטרותו אמר גריגר שהוא ממליץ לחברה "לבנות אנדרטה לזכרם של אלו שהחברה הפרה את זכויות האדם שלהם".
ביולי 2017 התראיין מנכ"ל פולקסווגן לשעבר, קארל האן והכחיש שאי פעם ידע על פעילות משטרת הביטחון בתחומי החברה.
פולקסווגן ברזיל מחזיקה בארבעה מפעלים ברחי המדינה:
+מיקוםתאריך פתיחהדגמים מיוצריםסאו ברנרדו דו קמפו18 בנובמבר 1958ניבוס, פולו, וירטוס, סבירוסאו קרלוס12 באוקטובר 1996מפעל מנועיםטאובטה14 בינואר 1974גול, וויאז'סאו ז'וזה דוס פיניאיס18 בינואר 1999טי קרוס, אאודי Q3
פולשים מהחלל הוא משחק ארקייד מבית טאיטו שציין את תחילת עידן משחקי הווידאו ואת תחילת תור הזהב של משחקי הארקייד.
עם צאתו לשוק בשנת 1978 הפך ללהיט בזכות עליונותו על משחקי מחשב קודמים, שהיו דלי גרפיקה ועם אפשרויות תוכן מועטים יותר.
המשחק ריתק צעירים כזקנים אליו.
נערכו תחרויות עולם לקביעת אלופי המשחק, ותוצאות השיא נכנסו לספר השיאים של גינס.
ספינות חוצנים מגיחות ממעלה המסך ומטרת השחקן לעצור אותן באמצעות תותח, אותו ניתן להזיז ימינה ושמאלה.
בו זמנית יורקים הפולשים פצצות שמאיימות להשמיד את התותח.
הפולשים מתקדמים באיטיות לתחתית המסך והופכים מאיימים ומהירים יותר עם הזמן.
לשחקן יש אפשרות להפגע פעמיים אך בפעם השלישית הוא נפסל והמשחק מסתיים.
המשחק יסתיים בניצחון אם השחקן מצליח להשמיד את כל הפולשים, והמשחק אף יברך אותו על ש"הציל את האנושות".
מדי פעם עוברת חללית מהירה בראש המסך, ופגיעה מוצלחת בה מעניקה נקודות רבות לשחקן.
בשלב מאוחר יצאה גרסה משופרת של המשחק כשהדמויות לא רק נעות בטור אלא גם "עפות" במסלול לא ליניארי.
בעקבות הפופולריות הרבה של המשחק יצאו גרסאות שונות שלו לפלטפורמות משחק שונות.
עם השנים היה ניתן לשחק את המשחק או וריאציה שלו במחשבים האישיים, מכשירים חכמים וקונסולות משחקים.
המשחק זכה להמשכים רבים (לא כולם בהפקת Taito המקורית) ואף לגרסאות אשר התבססו על עקרונותיו אך יצרו משחקים מעט שונים.
לדוגמה, חברת קוקה-קולה שכרה את יצרנית משחקי המחשב אטארי כדי ליצור משחק בשם Pepsi Invaders ("פולשי הפפסי", על שם מתחרתה של קוקה-קולה) למען עובדיה, אשר שיחקו במשחק וירו בשם המתחרה במקום בצלמיות חייזרים.
וראציות של המשחק ממשיכות לצאת גם בעשור הראשון של המאה ה-21, כגון פלישת התרנגולות (Chicken Invaders), אשר החליף את החייזרים בתרנגולות.
האזכורים למשחק המקורי בולטים במיוחד במשחק הרביעי בסדרה, במהלכו נשאב גיבור המשחק לתוך חור שחור ונאלץ להילחם ב-10 גלים של חייזרים בצורת קוביות המייצגים פרודיה על המשחק המקורי.
נגמ"ש הפומ"ה (ראשי תיבות של "פורץ מכשולים הנדסי"), הוא טנק צנטוריון חסר צריח שהוסב במיוחד לצורכי חיל ההנדסה הקרבית של צה"ל ומשמש כרכב הנדסה קרבית.
על הפומ"ה ניתן להתקין אמצעים שונים כגון כפות דחפור, אמצעים נגד מוקשים כגון מגוב או נוכרי ומערכת רקטות ריצוף CARPET לפריצת שדות מוקשים.
כמו כן, ניתן לדגם את הכלי בתא לוחמים עילי (כמו בנגמחון).
תכנון הפומ"ה החל ב-1983 עקב הצורך ברכב הנדסי ממוגן, שיעבוד בגזרת דרום לבנון.
בשנת 1988 תפסו הפומ"ות הראשונות קו בלבנון וזכו להצלחה רבה, אך תכנונה, ייצורה וכניסתה לשירות מבצעי מלא הושלמו רק בשנות ה-90 המוקדמות.
מאז עברה הפומ"ה שינויים רבים, בהם החלפת זחלים מזחל שוט לזחל מרכבה, הוספת מיגון ופלטות בזוקה, שיפור מערכות פנימיות והוספת אמצעים הנדסיים ואלקטרוניים שונים.
בצה"ל הפומ"ה משמש את גדודי חיל ההנדסה הקרבית בכל סוגי הלחימה ההנדסית ובפרט בכל הקשור למיקוש, פריצה, הבקעה, צליחה, חבלה ופעילויות נוספות.
הפומ"ה מוגדר כרכב הנדסה קרבית ונגמ"ש כבד משמש לתובלה ופריקה של לוחמי הנדסה בשדה הקרב, בין אם זה בלוחמה בשטח בנוי, פתוח, תת-קרקע וכדומה.
המיגון של הפומ"ה כבד ולעיתים הוא משמש חיילי יחידות מיוחדות לכניסה ללב שטח עוין.
בשנת 2004 החל פרויקט שדרוג המיגון של הפומ"ה במפעל רמתא של התעשייה האווירית בבאר שבע.
בעקבות מבצע עופרת יצוקה החליטו בצה"ל על שורה של שדרוגים נוספים לפומ"ה, בהם: מערכת הינע סופי חדשה, מערכת ראיית לילה חדשה, מדף מפקד ממוגן בחלונות זכוכית משוריינת ("אקווריום"), החלפת מערכת אוורור ואטימת המדפים למים ואבק.
עם זאת, בפומ"ה אין מערכות הגנה אקטיבית, למשל מעיל רוח, וזאת בניגוד לנגמ"שי נמ"ר שנחשבים ממוגנים יותר.
הפומ"ה חמוש בשלושה מקלעי מאג ובמאג רפא"ל, המופעל בשליטה מרחוק מתוך גוף הנגמ"ש.
ב-2016 החל צה"ל בהתקנת עמדות דרקונית המפעילות מקלע כבד M2 בראונינג בשלט רחוק, על נגמ"שי הפומ"ה.
גם לרקטות הריצוף, שנועדו במקור לפריצת שדות מוקשים, יש יכולת להשמיד מטרות חי"ר ומחבלים.
ב-24 ביוני 2025 מחבל התגנב לנגמ"ש פומה שהיה בפעילות מבצעית בח'אן יונס, טיפס על הנגמ"ש והשליך מטען חבלה לתוך מדף שהיה פתוח.
הנגמ"ש עלה באש, וכל שבעת הלוחמים, קצין ושישה לוחמים נהרגו.
הנגמש היה שייך לגדוד הנדסה קרבית 605 בחטיבה 188.
שם: "פורץ מכשולים הנדסי" או "פומ"ה".
יעוד: נגמ"ש הנדסה קרבית כבד.
1 מקלע כבד M2 בראונינג 12.7 מ"מ בעמדת דרקונית
2 מדוכות רימוני עשן TAAS IS-6, בעלות 6 רימונים כ"א
מהירות מרבית: הילוך גבוה 45 קמ"ש, נמוך 19 קמ"ש, אחורי 10.4 קמ"ש
מעבר תעלה ברוחב: 3.45 מטר
מעבר מדרגה בגובה: 91.4 ס"מ
מרחק בלימה במהירות מרבית: 23 מטר
כף דחפור תוצרת "אורדן תעשיות" (פריק)
הפולרנים הם קבוצת אלוטרופים של פחמן טהור, שצורתם יכולה להיות כדורית (אז הם מכונים "כדורי באקי"), אליפטית או צינורית.
פולרנים גליליים מכונים "ננו-צינוריות פחמן".
המבנה הכימי של הפולרנים דומה לזה של גרפיט, אך בניגוד לגרפיט הם עשויים לכלול גם טבעות מחומשות (או מתומנות) המונעות מהמולקולה כולה להיות מישורית.
הפולרנים התגלו ב-1985 על ידי רוברט קורל, הארי קרוטו וריצ'רד סמולי מאוניברסיטת סאסקס ומאוניברסיטת רייס, והם קרויים על שם האדריכל ריצ'רד באקמינסטר פולר.
עד 1985 היו ידועים שני אלוטרופים של פחמן: גרפיט ויהלום.
שני חומרים אלו מורכבים רק מאטומים של פחמן אך שונים במבנה המרחבי שלהם.
בתוך גביש יהלום, אטומי הפחמן מסודרים במבנה תלת-ממדי צפוף.
לעומת זאת, בגרפיט אטומי הפחמן יוצרים משטחים דו-ממדיים, שכל אחד מהם הוא סריג משושים, והמשטחים נחים אחד על גבי השני, ללא קשרים חזקים.
הקיום של פולרן המורכב מ-60 אטומי פחמן (C60) נחזה בשנת 1970 על ידי כימאי אורגני יפני בשם איג'י אוסווה (Eiji Osawa) מהאוניברסיטה הטכנולוגית של טויוהאשי.
הוא העלה את הרעיון שניתן ליצור מבנה של עשרימון קטום (צורה הקרויה גם באקמינסטרפולרן, שהומצאה במקור על ידי ארכימדס) בעזרת 60 אטומי פחמן, ושצורה זאת תהיה יציבה.
אוסאווה הבחין כי המבנה המרחבי של מולקולת קוראנולן הוא חלק מהפאון שלפיו בנוי כדור כדורגל (מחומש המוקף בחמישה משושים), והעלה את ההשערה שהכדור המלא יכול להתקיים גם הוא.
הרעיון שלו הגיע לעיתונים יפניים אולם לא הגיע לאירופה או לאמריקה בגלל מחסום השפה.
בתחילת שנות ה-60 החלו להתפתח מקורות המייצרים צברים, ותכונותיהם של צברים החלו להיחקר.
עבור צברים פחמניים קטנים היה ידוע שעד 10 אטומים הפחמנים מסתדרים בקו ישר, ולאחר גודל 10 הם יוצרים שרשראות סגורות.
התפתחות חשובה הייתה המצאתו של מקור לצברים קרים על ידי ריצרד סמולי (מאוניברסיטת רייס שבטקסס) ב-1980. מקור צברים זה עושה שימוש בפולס לייזר הפוגע במקל גרפיט כדי ליצור פלזמה של אטומי פחמן, ולאחר מכן בפולס של גז על מנת לקרר את הפלזמה וליצור צברים.
ב-1984 אנדרו קלדור (Andrew Kaldor) השתמש במקור מהסוג הזה ליצירת צברים של פחמן בגדלים שבין אטום אחד למאה אטומים בצבר.
ניתן היה להבחין, בנתונים שהוא קיבל, ששכיחות הצברים בגודל של 60 אטומים ו-70 אטומים הייתה קצת יותר גדולה משל שאר הצברים, אך לנושא זה לא יוחסה מחשבה רבה.
שנה לאחר מכן, בעקבות שיפורים במקור הצברים, חוקרים מקבוצת ריצ'רד סמולי, ביניהם הארי קרוטו (אז באוניברסיטת סאסקס, כיום באוניברסיטת פלורידה), ג'יימס ר.
הית', שון אובריאן ורוברט קארל מאוניברסיטת רייס, גילו שכאשר מנמיכים את הטמפרטורה בה נוצרים הצברים, כל גודלי הצברים נעלמים ונוצרים רק צברים בגודל 60 אטומים וכן ריכוז קטן של צברים בגודל 70 אטומים.
הקבוצה שיערה שהמקור ליציבות יוצאת הדופן של צברים בגודל 60 אטומים נובעת מכך שגודל זה מאפשר ליצור את העשרימון הקטום, ומכך שמבנה זה יציב הרבה יותר ממבנים עם מספרים אחרים של אטומים.
מדידה זאת נחשבת ל'גילוי' של הפולרנים, ובזכותה הוענק פרס נובל לכימיה לשנת 1996 לקרוטו, קארל, וסמולי.
יחודה של התגלית היה לא רק בהדגמת קיומו של הפולרן, אלא גם בכך שהסתבר שאטומי הפחמן נוטים להסתדר באופן טבעי במבנה זה.
מאוחר יותר נתגלה כי C60 ופולרנים אחרים מתקיימים גם מחוץ לסביבה מעבדתית (לדוגמה, בפיח מנרות).
שימוש בטכניקות שפיתחו דונלד האפמן, וולפגנג קרצ'מר ועמיתיהם איפשר כבר בשנת 1990 ייצור גרמים אחדים של אבקת פולרן בקלות יחסית.
עם זאת, זיקוק פולרן הוא עדיין אתגר לכימאים וקובע את מחירם הגבוה של הפולרנים.
פולרנים אנדוהדראליים הם מולקולות המכילות יונים או מולקולות קטנות בתוך כלוב האטומים.
פולרן מגיב בצורה לא רגילה בהרבה ריאקציות אורגניות, כגון ריאקציית בינגל שנתגלתה בשנת 1993.
הצורה שיוצרים אטומי הפחמן ב-C60, היא פאון ארכימדי הקרוי "עשרימון קטום".
סמולי ושותפיו נתנו לצורה את השם באקמינסטרפולרן (C60) על שמו של ריצ'רד באקמינסטר פולר, אדריכל וממציא ידוע שפיתח את הכיפה הגאודזית שהיא חלק של הפאון השלן.
צורה זו היא גם הבסיס הגאומטרי של כדור כדורגל העשוי מחומשים ומשושים, והיא קרויה גם "כדור באקי" (Bucky-ball), על שם כינויו של פולר - "באקי".
כיוון שגילוי משפחת הפולרן בא אחרי הבאקמינסטרפולרן, השם קוצר על מנת להסביר שהאחרון הוא סוג של הראשון.
אחת התוצאות החשובות של גילוי הפולרנים היה גילוי תצורות נוספות של פחמן הקרויות ננו-צינורות.
בגרפיט, אטומי הפחמן מסתדרים בטבעות משושות שמשתלבות יחד ליצור ריצוף, וכך נוצרים מעין דפים דקים של פחמן.
בפולרנים, קיומן של טבעות מחומשות יוצר עקמומיות המאפשרת היווצרות כדורים.
באופן דומה, ניתן ליצור מבנים תלת-ממדיים של משושים אשר יוצרים צורה של צינור.
לצינורות אלה של פחמן יש בדרך כלל עובי של ננומטרים בודדים, ואורכם נע בין פחות ממיקרומטר עד למספר מילימטרים.
לרובם יש קצוות סגורים, אך הקצוות יכולים להיות גם פתוחים.
ישנם גם מקרים שבהם קוטר הצינור קטן לפני שהוא נסגר.
המבנה המולקולארי שלהם גורם לתכונות מאקרוסקופיות ייחודיות, כולל חוזק מתיחתי גבוה, מוליכות חשמלית גבוהה, גמישות גבוהה, עמידות גבוהה לחום, ואינרטיות כימית מסוימת כיוון שבמולקולה העגולה אין אטומים חשופים שניתן להחליפם בקלות, כמו במקרה של בנזן.
תכונות אלו הביאו לשפע של שימושים טכנולוגיים, בעיקר ליצירת חומרים קלים וחזקים - תכונה פונקציונלית ביצור של שכפ"צים, אופניים ומטוסים - ולרעיונות שלא מומשו עדיין, כגון בנייה של 'מעלית לחלל החיצון' המבוססת על ננו-צינורות.
באקמינסטרפולרן הוא הפולרן הקטן ביותר שבו שני מחומשים לא חולקים גבול (מה שיכול לגרום לאי יציבות).
הוא גם הנפוץ ביותר במונחים של יצירה בדרכים טבעיות, כיוון שניתן לגלותו בהרבה מקרים בפיח.
המבנה של C60 הוא עשרימון T=3 קטום, הדומה לכדורגל מהסוג שמורכב ממשושים ומחומשים, עם אטום פחמן בפינות של כל משושה, וקשר לאורך כל צלע.
למולקולת C60 יש שני אורכי קשר.
קשרי טבעת 6:6 (בין שני משושים) יכולים להיחשב כ"קשר כפול", והם קצרים יותר מאשר קשרי 6:5 (בין משושה ומחומש).
סוג חדש של כדור באקי המנצל אטומי בורון במקום הפחמן הרגיל נחזה ותואר על ידי חוקרים מאוניברסיטת רייס.
הם ניבאו כי המבנה B80 יציב יותר מאשר כדור באקי עם מבנה C60. סיבה אחת לכך, שניתנה על ידי החוקרים, היא שהמבנה B80 הוא למעשה בעל דמיון רב יותר לכיפה הגיאודזית המקורית שנבנתה על ידי באקמינסטר פולר המנצלת משולשים על פני משושים.
במונחים מתמטיים, המבנה של פולרן הוא פאון טריוולנטי קמור עם פנים משושים ומחומשים.
לפי תורת הגרפים, המונח פולרן מתייחס לכל גרף תלת-מישורי-רגיל שכל הפנים שלו הן בגודל 5 או 6 (כולל הפנים החיצוניים).
נוסחת אוילר לפאון, V|-|E|+|F| = 2|, נובע כי (כאשר |V|-|E|+|F| מתארים את המספר של קודקודים, מקצועות ופנים) ישנם בדיוק 12 מחומשים בפולרן.
הפולרן הקטן ביותר הוא דודקהדרון- C20 המיוחד.
אין פולרנים עם 22 קודקודים.
מספר הפולרנים C2n גדל ככל ש-n גדל (...n = 12,13,14) בערך בפרופורציה ל-n9. לדוגמה, ישנם 1812 פולרנים לא-איזומורפיים מסוג C60. יש לשים לב שרק צורת אחת של C60, הבאקמינסטרפולרן המכונה גם עשרימון קטום, איננה בעלת מחומשים סמוכים (הפולרן הקטן ביותר שמתנהג כך).
על מנת לתת מושג על המשך הגדילה, ישנם 214,127,713 פולרנים לא איזומורפיים מסוג C200, כאשר ל-15,655,672 מתוכם אין מחומשים סמוכים.
חוקרים הצליחו להגדיל את האקטיביות של פולרנים על ידי סיפוח קבוצות פעילות לפני השטח שלהם.
באקמינסטרפולרן היא מולקולה שאיננה מציגה "סופר-ארומאטיות": כלומר, האלקטרונים בטבעות המשושות אינם בלתי מאותרים על פני כל המולקולה.
לפולרן כדורי בעל n אטומי פחמן יש n אלקטרונים בקשרי פאי.
ה-nC60 המתוארת מתחת עשויה להיות תוצאה של C60 המנסה ליצור קשר מתכתי בצורה חופשית.
פולרנים הם חומרים קשי תמס בממיסים רבים.
הממיסים הנפוצים כוללים פחמן דו-גופרי וחומרים ארומטיים כגון טולואן.
לתמיסות של באקמינסטרפולרן טהור יש צבע סגול חזק.
תמיסות של C70 הן בעלות צבע חום אדמדם.
לפולרנים הגבוהים C76 עד C84 יש מגוון צבעים.
ל-C76 ישנן שתי צורות אופטימליות, בעוד שלפולרנים גבוהים אחרים יש מספר איזומרים מבניים.
פולרנים הם האלוטרופים היחידים הידועים של פחמן שיכולים להתמוסס בממיסים נפוצים בטמפרטורת החדר.
מספר מבנים פולרניים אינם מסיסים מפני שיש להם רוחב פס קטן מדי בין מצב היסוד והמצבים המעוררים.
אלה כוללים את הפולרנים הקטנים C36 ו-C50. מבנה ה-C72 נכלל גם בסיווג זה, אבל הגרסה האנדוהדראלית עם האטום הלכוד מקבוצת הלנתנידים כן מסיסה בעקבות האינטראקציה של אטום המתכת והמצבים האלקטרוניים של הפולרן.
במקור, החוקרים היו מבולבלים מכך ש-C72 אינו נוכח במקטע פולרן שנוצר בפלזמה, אבל כן נמצא בדוגמאות אנדוהדראליות.
פולרנים בעלי רוחב פס צר הם אקטיביים מאוד ונקשרים לפולרנים אחרים או לחלקיקי פיח.
להלן רשימה של ממיסים המסוגלים להמיס מקטע פולרן מעורב (C60 / C70) המסודרים מהמסיסות הגבוהה ביותר.
הערך בסוגריים הוא ריכוז הרוויה המשוער.
פולרנים הם יציבים, אבל לא אינרטיים לחלוטין.
אטומי הפחמן המוכלאים-sp2, שנמצאים במינימום אנרגיה בגרפיט מישורי, חייבים להתכופף כדי ליצור את הכדור או הצינור הסגורים, מה שמייצר מגבלת זווית.
אטומים זרים עשויים להילכד בתוך פולרנים וליצור תרכובות סופחות הידועות כפולרנים אנדוהדראליים.
דוגמה יוצאת דופן היא תצורת הפולרן דמוי הביצה Tb3N@C84, שמפרה את כלל המחומש המבודד.
עדויות חדשות לפגיעת מטאור בעידן הפרמיאני נמצאו על ידי אנליזה של גזים אציליים שהשתמרו כך.
מדע בסיסי הנעשה באמצעות פולרנים
מאז גילויים, הפולרנים הפכו לנושא אטרקטיבי במיוחד למחקר מדעי טהור, מכיוון שניתן לייצר כמויות מקרוסקופיות של מולקולות קטנות במיוחד שלהם, שכולן מאותו הסוג.
ישנם חישובים רבים שנעשו תוך שימוש בשיטות קוונטיות יסודיות שיושמו לגבי פולרנים.
על ידי שימוש בשיטות קוונטיות ניתן להשיג ספקטרה IR, ראמאן ו-UV של פולרנים.
תוצאות של חישובים אלה ניתנות להשוואה לתוצאות שהתקבלו בניסויים.
בשנת 1999, חוקרים מאוניברסיטת וינה הדגימו שדואליות גל-חלקיק ישימה למקרומולקולות כמו פולרן.
אחד משני העורכים-השותפים של המחקר, ג'וליאן ווס-אנדרה, נעשה אומן ופיסל מאז מספר פסלים המסמלים את דואליות הגל-חלקיק בבאקמינסטרפולרנים.
כתב המדע מרקוס צ'און התייחס בתוכנית הרדיו של ה-CBC "קווארקים ומוזרים" במאי 2006 לכך שישנו מדען שבעבודתו חוקר כיצד כדורי באקי עוקבים אחר ההתנהגות הקוונטית של אטומים, שנראה כי הם נמצאים בשני מקומות בו זמנית.
העבודה על תופעה זו עדיין נמשכת.
במהלך העשור האחרון, התכונות הפיזיקליות והכימיות של פולרנים היו "נושא חם" בשדה המחקר והפיתוח, וסביר להניח שימשיכו להיות כאלה למשך זמן רב.
המגזין "מדע פופולרי" פרסם מאמרים על שימושים אפשריים של פולרנים בתחום השריון.
באפריל 2003, פולרנים נחקרו בהקשר לפוטנציאל שלהם בשימוש רפואי: קשירת אנטיביוטים ספציפיים למבנה פולרני כדי לפגוע בחיידקים, ואפילו כדי לפגוע בתאים סרטניים כמו במלנומה.
מהדורת אוקטובר 2005 של המגזין "כימיה וביולוגיה" כוללת מאמר המתאר את השימוש בפולרנים כגורמים אנטיבקטריאליים קלי הפעלה.
בתחום הננוטכנולוגיה התכונות של עמידות לחום ומוליכות-על הן מהתכונות הנחקרות ביותר של פולרנים.
שיטה נפוצה להפקת פולרנים היא הפקת זרם חשמלי חזק בין שתי אלקטרודות גרפיט קרובות, בסביבה אינרטית.
הפלזמה הפחמנית שנוצרת בקשת בין שתי האלקטרודות מתקררת ונוצרות שאריות פיח, מתוכן ניתן לבודד פולרנים.
אף על פי ש-C60 נחשב תאורטית לאינרטי יחסית, מצגת של החברה האמריקנית לכימיה במרץ 2004, ותוארה במאמר בניו-סיינטיסט ב-3 באפריל 2004, טוענת שהמולקולה מזיקה לאורגניזמים.
ניסוי שבוצע על ידי אווה אוברדורסטר מהאוניברסיטה המתודיסטית הדרומית, שהכניס פולרנים לתוך מים בריכוזים של 0.5 ppm, מצא שדג בס גדול-לוע סבל מנזק תאי גבוה פי 17 ברקמת המוח לאחר 48 שעות.
הנזק היה מסוג פרוקסידציה של שומנים, שידוע כגורם נזק לתפקודי הממברנות.
כמו כן, היו שינויים דלקתיים בכבד והפעלה של גנים הקשורים לייצור של אנזימי תיקון.
C60 טהור יכול להיות מושרה במים בריכוזים נמוכים כיוון שצברים גדולים מכונים לרוב nC60. צברים אלה הם ערימות כדוריות בקוטר של 250-350nm.
בכך, nC60 מהווה ישות כימית נפרדת מהתמיסות של C60, שבהן הפולרנים מתקיימים כמולקולות בודדות.
תוצאות שהוצגו מאוחר יותר בפגישת ה-ACS באנהיים, קליפורניה, מבססות טענה כי nC60 רעיל במידה מתונה לפרעושי מים ודגי בס גדולי-לוע צעירים, בריכוז במים של בערך 800ppb.
בתור מחקר ראשון על השפעתו על חיים בים, תוצאות ראשוניות אלה נפוצו במהירות ברחבי הקהילה המדעית.
אולם, העדויות החזקות על אי-רעילות חיונית של C60 שאיננו רעיל - (לא nC60) - במאמרים קודמים על C60 ועל רבות מנגזרותיו, מצביעים על כך שלתרכובות אלה יש מעט (אם בכלל) רעילות, בייחוד בריכוזים הנמוכים שבהם נעשה בהן שימוש.
מחקר שפורסם בדצמבר 2005 בז'ורנל ביופיזיקה מניף דגל אדום באשר לבטיחות של C60 כשהוא מומס במים.
המאמר מדווח על התוצאות של סימולציית מחשב מפורטת שמצאה כי C60 נקשר לסלילים במולקולות DNA בסביבה מימית, מה שגורם ל-DNA לאבד את צורתו המקורית, ועשוי לגרום להפרעה בתפקודים הביולוגיים שלו, ואולי אף לגרום לתוצאות לוואי שליליות ארוכות-טווח באנשים ובאורגניזמים אחרים.
דוגמאות לפולרן בתרבות הפופולרית הן רבות.
למעשה, פולרנים הופיעו במדע הבדיוני הרבה לפני שהמדע התחיל להתעניין בהם באופן רציני.
במגזין ניו סיינטיסט היה טור שבועי שנקרא דדאלוס שנכתב על ידי דייוויד ג'ונס, שהכיל תיאורים הומוריסטיים של טכנולוגיות בדיוניות.
בשנת 1966 כותרת הטור כללה תיאור של C60 וצורות אחרות של גרפיט.
דבר זה כוון להיות בידור טהור.
בעבר צורף למגזין ניו סיינטיסט ספר שכותרתו "100 דברים לעשות לפני שאתה מת", שאחד מהם היה לבעוט בכדור באקי.
כדור באקי הוא המולקולה הלאומית של טקסס.
פולקסקאמר , היה הרשות המחוקקת דה יורה של הרפובליקה הדמוקרטית הגרמנית, כלומר הפרלמנט שלה.
הפולקסקאמר נוצר ב-7 באוקטובר 1949 עם הקמתה הרשמית של גרמניה המזרחית וכינון חוקתה.
על פי חוקת גרמניה המזרחית מוגדר הפרלמנט "כגוף העליון של כוח המדינה ברפובליקה הדמוקרטית הגרמנית".
רשמית, היה לו, לפרלמנט כוח רב כאשר תפקידיו בין השאר היו למנות את חברי מועצת המדינה, מועצת השרים (הממשלה) לחוקק חוקים ולפקח על ביצועם.
בפועל תפקידו היה סמלי בלבד והוא שימש למעשה חותמת גומי.
זאת גם מכיוון שכל הצירים בו היו חברים במפלגות שהרכיבו את החזית הלאומית של גרמניה הדמוקרטית או שכיהנו מטעם ארגוני המונים כמו הנוער הגרמני החופשי, תנועת הנוער של המפלגה והבלעדית במדינה.
רובן ככולן של ההחלטות התקבלו בקרב קבוצה קטנה של אנשים בקרב מפלגת האיחוד הסוציאליסטי- חברי הפוליטביורו.
מהקמתו הרשמית באוקטובר 1949 עד 1963 מנה הפולקסקאמר 466 צירים.
מאז 1963 מנה הפולקסקאמר 500 צירים שנבחרו אחת ל-5 שנים.
פולריזביליות או קְטִיבוּת היא מדד יחסי לשינוי הצורה (קיטוב) של התפלגות מטען חשמלי, כגון ענן האלקטרונים סביב לאטום או מולקולה, בעקבות קרבה לשדה חשמלי חיצוני הנגרם על ידי יון או דיפול סמוכים.
הפולריזביליות האלקטרונית מוגדרת כיחס בין הדיפול המושרה של אטום לשדה החשמלי היוצר את מומנט הדיפול:
לפולריזביליות יחידות SI של C·m2·V-1 = sdA2·s4·kg-1 אך היא בדרך כלל נמדדת בפולריזביליות לנפח ביחידות של cm3 או בÅ3.
פּוּמְבֶּדִיתָּא הייתה עיר בבבל, על חופו המזרחי של הפרת, ליד מוצא תעלה גדולה שחיברה בינו ובין החידקל.
פירוש השם בארמית "פומא בדיתא" לאמור "פי של נהר בדיתא".
העיר המודרנית פלוג'ה (الفلوجة) ניצבת על חורבותיה של העיר.
יישוב יהודי גדול התקיים בפומבדיתא בתקופת התלמוד בזכות ישיבת פומבדיתא, שפעלה בעיר מהמאה ה-3 לספירה ועד למאה ה-11 לספירה.
נתן אלתרמן עשה שימוש בשמה של העיר, בה התקיימה גלות-של-קבע, כגינוי ליהדות ארצות הברית המסרבת לעלות לארץ ישראל בשירו "ניו פומבדיתא".
ישיבת פומבדיתא נוסדה אחרי חורבן נהרדעא בשנת 260. באותה התקופה ישיבת פומבדיתא הייתה המרכז היחיד של לימודי יהדות בבל (כיום עיראק).
במאה ה-5, גרם גל של רדיפות נגד היהודים בפרס (באותה תקופה) לסגירה זמנית של הישיבה.
רק בימי מלכותו של ח'וסרו השני (531–579) חודשו הקהילות היהודיות בבבל ובייחוד בפומבדיתא.
בימי יורשו, נסגרה פעם נוספת ישיבת פומבדיתא כתוצאה מהתפרצויות נגד יהודים.
במאה ה-7 נשבע מר יצחק מפומבדיתא אמונים לח'ליף עלי המנצח, וכך חודשו הישיבות בפומבדיתא ובסורא.
מאותה תקופה כונו ראשי הישיבות "גאונים".
אחרי מותו של רב האי בן דוד גאון בראשית המאה העשירית עברה הישיבה לבגדאד אך שמה נשאר "ישיבת פומבדיתא".
חכמי ישיבות פומבדיתא נודעו בחריפות שכלם, ובנוסף נאמר עליהם שהם "משחילים פיל בקוף של מחט".
פולרקרייס 18 הייתה להקת פופ גרמנית מדרזדן, סקסוניה.
חברי הלהקה נפגשו בבית הספר התיכון, שם הקימו את הלהקה "Jack of all Trades" ב-1998 כאשר היו בני 13.
ב-2004, שינו את שם להקתם לפולרקרייס 18. הז'אנרים של הלהקה הם: פופ, סינת'פופ ודאנס.
הלהקה מתאפיינת בסגנונה המיוחד המשלב נעימות, אלקטרוניקה, קטעי רוק וקולות רקע.
עד היום הלהקה הוציאה שלושה אלבומים: "Polarkreis 18" ב-2007, "The Colour Of Snow" ב-2008 ו- "Frei" ב-2010. האלבום "The Colour Of Snow" היה להצלחה במכירות והגיע למקום ה-14 ברשימת האלבומים הנמכרים בגרמניה.
הסינגל הידוע ביותר שלהם הוא "Allein Allein", ("לבד לבד"), שצעד בפסגת המצעדים הגרמניים מ-31 באוקטובר 2008 עד ל-4 בדצמבר 2008, והפך ללהיט גדול בכל רחבי אירופה.
השיר מוקלט בהופעה חיה, כאשר רוב מילותיו מושרות באנגלית, ורק הפזמון "אליין אליין" מושר בגרמנית, כשאליו מצטרף הקהל.
עוד סינגל מצליח מהאלבום "The Colour Of Snow" הוא הסינגל הנושא את שם האלבום, שהגיע למקום החמישי במצעד הסינגלים הגרמני.
לסינגל "Allein Allein" נוצרו גרסאות כיסוי ורמיקסים רבים אך הבולט ביניהם הוא של להקה דנית בשם Nephew שהפך ללהיט בתחנות הרדיו בדנמרק.
הלהקה פורקה בשנת 2012. מאז 2013 חברי הלהקה שותפים לקונצרטים של אננו בונגר.
פירושו של שם הלהקה הוא "חוג הקוטב 18".
לפי מקור אחד מדובר בשם אקראי שנבחר בעת ההקלטות.
בראין שנתן לודוויג, אחד מחברי הלהקה, למגזין הנוער ראש 1, אמר שהשם מסמל את סגנון המוזיקה של הלהקה.
פליקס ראובר: סולן, גיטרה ופסנתר
סילבסטר ונזל: פסנתר, קולות רקע ואלקטרוניקה
לודוויג באואר: פסנתר, גיטרה וחצוצרה
פּוֹם אָנָה הוא מאכל תפוחי אדמה מהמטבח הצרפתי.
המאכל מכיל תפוחי אדמה שנפרסו לפרוסות דקות, נטבלו בחמאה ונאפו בתנור.
במהלך האפיה הופכים את המאכל על מנת שיאפה משני צדיו.
כלי ייעודי עשוי נחושת המכונה la cocotte à pommes Anna מאפשר הפיכת המאכל מבלי הוצאתו מהתבנית.
המאכל במקורו הכיל רק תפוחי אדמה, חמאה וכן מלח ופלפל שחור, והוגש לרוב לצד בשר צלי.
מקובל לשייך את המאכל לשף אדולף דוגלרה, אשר שימש כשף של קפה אנגלה בפריז - המסעדה הטובה בפריז בתקופת שלטונו של נפוליאון השלישי.
על פי המסורת, המאכל נקרא על שם אנה דאמיין או על שם אנה דליון, שנחשבו לנשים היפות בעיר באותה עת.
פולקר שמידט הוא שחקן תיאטרון וקולנוע, במאי ומחזאי אוסטרי.
שמידט נולד ב בקלוסטרנויבורג והוא בוגר הגימנסיה הפדרלית ביישוב הולדתו.
בקונסרבטוריון לאמנות דרמטית של העיר ווינה, ואת שיטות קונסטנטין סטניסלבסקי ומיירהולד באקדמיה הממלכתית לתיאטרון בסנט פטרבורג
ואת Method Acting Training בקופנהגן אצל רוברט קאסל מן המכון לי סטרסברג שבניו יורק.
שיחק בין היתר ב"תיאטר אן דר יוזפשטאט" בווינה, ב"לאנדסתיאטר" בזלצבורג וב"פולקסתיאטר" בווינה, כמו כן בהפקות רדיותיאטרוניות ברשות השידור האוסטרית.
פעל כבמאי ב"פרייגיכטן ביהנן" בגראץ, ב"וינר שאוסשפילהאוס" ובתיאטרון "פניקס" בלינץ.
השתתף בסדנת תיאטרון בבורגתיאטר בווינה.
ב-2005 קיבל מלגה למחזאים מטעם העיר וינה ובשנת 2006 - המלגה למחזאים מטעם משרד הקנצלר של אוסטריה.
כתב 15 מחזות אותם ביים בעצמו.
הידוע ביניהם הוא Die Mountainbiker שנכתב לפי הזמנה בשביל אירועי התיאטרון Stückemarkt בברלין וה-Stückemarkt בהיידלברג, בהם זכה בפרס הראשי ובפרס הקהל.
הצגת הבכורה התקיימה בתיאטרון של היידלברג ב-24 בנובמבר 2007
בשנת 2008 הוא ביים סרט תעודי על חייו של ג'קומו פוצ'יני.
2002 - UnterFischen - (תת-דגים) - זכה בפרס בתחרות מחזות (תיאטרון פניקס בלינץ)
2003 - Himalaya (הימלאיה) (בתיאטרון קינטלרהאוס בווינה)
2003 - Ritchy 3 (בתיאטרון הנוער בווינה)
2004 - Ilias nach Homer (איליאדה לפי הומרוס) (תיאטרון הנוער בווינה)
2006 - Stormy Love inna Beatbox לפי שייקספיר (שאושפילהאוס בווינה)
2006 - Blick durchs Fenster (מבט דרך החלון) (בתיאטרון בגיסן)
2007 - Man muss dankbar sein (צריך להיות אסיר תודה) (תיאטר אן דר דראכנגאסה)
2007 - komA תיאטרון מולטמדיה - זכה בפרס נסטרוי לשנת 2008 בשביל Off productions
2007 - Das Ballhaus- Tanz durch ein Jahrhundert (בית הנשפים - ריקוד לאורך מאה שנה) לפי Le Bal (הנשף) מאת ז'אן קלוד פנשנה (פולקסתיאטר בווינה)
2010 - אופרה "Peer lügt על מוזיקה מאת האנס פלאצגומר, עם לברית מאת פולקר שמידט - "טריפ" בעקבות איבסן וגריג
שיחק בתפקיד הראשי בסרט "דגים קטנים" בבימוי אנטוניאצי.
פומבוני היא עיר הבירה של האי ומחוז מוהלי באיי קומורו.
העיר שוכנת על חוץ מצר מוזמביק והיא העיר השלישית בגודלה בקומורו עם 17,000 תושבים המהווים כמחצית מאוכלוסיית האי.
פולקר ויקר הוא המפקח הכללי של הבונדסוור (צבא גרמניה) לשעבר, בשנים 2010–2018. הוא החליף את וולפגנג שניידרהאן, שהתפטר בהוראת שר ההגנה קרל-תיאודור צו גוטנברג.
ויקר נולד בדלמנהורסט ב-1 במרץ 1954, ובשנת 1974 התגייס לבונדסוור.
בשנת 1977 הועלה לדרגת לויטננט, ובשנת 1979 כבר החזיק במספר תפקידים בכירים בארטילריה ופיקד על הגדוד המשוריין 315. בשנת 1984 קודם לדרגת האופטמן.
מאוקטובר 1987 עד ספטמבר 1989 סיים קורס מטכ"ל במכללת צוות בהמבורג, ובשנת 1990 הועלה לדרגת מיור.
בשנת 1991 היה בבון עד 1992 ופיקד על חטיבת שריון ה-21 כקצין מטה לפעולות ואימונים, ובשנת 1993 הועלה לדרגת אוברסט לוטננט.
משנת 1996 עד 1997 הועסק כקצין מטה להכשרה ותפעול וכראש מחלקת המבצעים.
במסגרת זאת יצא למשימת חוץ בבוסניה והרצגובינה.
בשנת 1999 קיבל קידום לדרגת אוברסט, וב-3 במרץ הועבר לבון תחת פיקודו של האלוף האנס אוטו.
בשנת 2002 הוא הועלה לדרגת בריגדגנרל, ובשנת 2004 הועלה לדרגת גנרל-מיור.
בשנת 2008 הוא הועלה לדרגת גנרל-לויטננט, ומונה למפקד הקורפוס הגרמני-הולנדי ה-1.
בתחילת ספטמבר 2009 נחשף ביומון "בילד" כי הקצין המפקד על הכוחות הגרמניים בצפון אפגניסטן גאורג קליין הזמין הפצצה על שתי מכליות דלק שנחטפו על ידי הטאליבאן.
הפצצה זו הביאה למותם של מאות אפגנים חפים מפשע, בהם ילדים.
כמו כן נחשף שהפיקוד הגרמני ידע על הטבח, אולם שר ההגנה דאז פרנץ יוזף יונג הכחיש ואמר כי כל ההרוגים היו אנשי טאליבאן בלבד ולא היו קורבנות חפים מפשע.
עם זאת, כאשר שר ההגנה החדש קרל תיאודור צו גוטנברג התמנה לתפקיד, הוא חשף את הפרשה במהלך נאום בבונדסטאג ב-26 בנובמבר 2010 כי שניידרהאן נכשל ולא דיווח כראוי על התקרית, ולכן הלה שוחרר לפי בקשתו.
שניידרהאן יחד עם עוד כמה קצינים גרמנים התפטרו, ופולקר ויקר תפס את מקומו כמפקד הצבא.
בשנת 2018 פרש ויקר מהצבא, ואברהרד צורן החליפו בתפקיד המפקח הכללי.
פולריטונים הם קוואזי-חלקיקים המשלבים תכונות של אור וחומר.
באופן קלאסי ניתן לתארם כצימוד חזק בין גלים אלקטרומגנטיים לבין דיפול חשמלי או מגנטי שבמקורו בחומר.
באופן קוונטי ניתן לתארם כצימוד חזק בין פוטונים לבין קוואזי-חלקיקים אחרים כדוגמת פונונים, אקסיטונים ופלזמונים.
מחקר הפולריטונים הוא חלק חשוב בפיזיקה של חומר מעובה ובכימיה פיזיקלית.
באופן כללי, הפולריטונים מסבירים היטב תופעות אופטיות וכימיות בחומרים שונים.
בדומה לאפקט זימן, הפולריטונים הם דוגמה טובה לפיצול רמות אנרגיה של אטומים או מולקולות כתוצאה מצימוד לשדה אלקטרומגנטי בעוד שבאפקט זימן הצימוד מתבצע לשדה מגנטי.
כאמור, פולריטון הוא תוצאה של צימוד בין פוטון לבין אקזיטציות שונות בחומר.
ישנם סוגים שונים של פולריטונים הנבדלים זה מזה בסוג האקזיטציה.
פונון-פולריטון נוצר מצימוד בין פוטון בתחום האינפרא אדום לבין פונון אופטי.
אקסיטון-פולריטון נוצר מצימוד בין פוטון באור נראה לבין זוג אלקטרון חור בחומר (אקסיטון).
פלסמון פולריטון נוצר מצימוד חזק בין פוטון לבין פלסמונים משטחיים, אורך הגל של הפוטון נקבע בדרך לפי סוג החומר והמבנה שלו.
פולריטון בראג (בראגיטונים) נובעים מצימוד בין אקסיטונים למודים פוטוניים של בראג בקריסטלים.
במערכת פיזיקלית שלא ניתן לתאר את התנהגותה באמצעות מודל של פוטונים חופשיים בחומר מודל הפולריטונים הוא הכרחי.
תרומה חשובה של פולריטונים היא תיאור מדויק של תלות מהירות האור בחומר כתלות בתדירות.
הפולריטון הוא קוואזי-חלקיק בוזוני ויש להבדילו מהפולארון, קוואזי-חלקיק פרמיוני.
הפולריטונים נובאו תחילה באופן תאורטי על ידי הפיזיקאי האוקראיני קיריל בוריסוביץ' ותוארו כחלקיקי אור שמצומדים לאקסיטונים.
אחד היישומים של פיזיקת פולריטונים הוא לייזר פולריטונים.
לייזר פולריטונים הוא התקן המנצל את התכונות של עיבוי בוז-איינשטיין של אקסיטון-פולריטונים במוליכים למחצה על מנת ליצור לייזר בעל סף לזירה נמוך במיוחד.
מבנים פלסמון-פולריטוניים מאפשרים לשלוט על אור בטווח נמוך בהרבה יותר מאורך הגל שלו.
תכונות אלו מיושמות בפיתוח של מוליכי גלים, התקנים פוטוניים לאחסון מידע, תאים סולאריים וסוגים שונים של גלאים.
שימוש במבנים פלסמון-פולריטונים לצורכי שליטה באור בטווח נמוך ביחס לאורך הגל שלו פותח דלתות גם בתחום מיקרוסקופיה וליתוגרפיה מעבר לגבול הדיפרקציה (עקיפה) והוא גם מאפשר למדוד את התנע של הפוטון בתווך דיאלקטרי.
פולקר בק הוא פוליטיקאי גרמני.
בק, חבר מפלגת הירוקים הגרמנית, משמש כיושב-ראש הוועדה הפרלמנטרית ליחסי גרמניה–ישראל בבונדסטאג.
החל את הפעילות הציבורית שלו כדובר ארגון זכויות להט"ב גרמני במשך למעלה מ-10 שנים.
בק משמש כדובר מפלגת הירוקים לענייני פנים ודת.
הוא מתבלט במאבקו נגד אנטישמיות ושנאת זרים בגרמניה, וכן בתמיכתו במדינת ישראל.
על פעילותו זו הוכרז פולקר בק ב-22 ביוני 2015 כזוכה בפרס "ליאו-בק".
את הפרס מעניקה מאז 1957 המועצה המרכזית של יהודי גרמניה וזכו בו בעבר אישים כגון קנצלרית גרמניה אנגלה מרקל, נשיא גרמניה לשעבר כריסטיאן וולף ושר החוץ לשעבר, יושקה פישר.
בנימוקים להענקת הפרס נכתב שבק משמש כ-"מודל למאבק בשנאה המודרנית כנגד ישראל והיהודים".
בק הוא הומוסקסואל גלוי, ונודע גם בשל פעילותו ארוכת השנים בנושאי זכויות האדם בגרמניה ומחוצה לה – עם דגש על שוויון זכויות מלא לקהילת הלהט"ב.
במאי 2006 נפצע במהלך מצעד הגאווה במוסקבה.
פומביות הדיון היא עקרון יסוד במערכת המשפט בישראל המגלם את אחת מהזכויות החוקתיות הבסיסיות במשטר דמוקרטי, היא זכות הציבור לדעת, ואשר מהווה את אחת הערובות העיקריות לתקינותו של ההליך המשפטי.
ככלל, בית המשפט ידון בפומבי, אלא אם כן נקבע אחרת בחוק או אם בית המשפט הורה אחרת (בהתבסס על הוראת חוק מסוימת).
ועדה בראשות צביקה דולינגר המליצה לשדר דיונים מבתי המשפט.
לאורך השנים התקיימו מספר פיילוטים במטרה לבחון שידור אודיו ווידאו מדיוני בתי המשפט, בין אם באופן ישיר ובין אם בהשהייה.
ב-16 באפריל, דיון בתקנות שעת חירום העוסקות בשימוש ביכולות שב"כ לצורך מאבק בהתפרצות נגיף הקורונה בישראל הפך להיות הדיון הראשון ששודר לצפייה, ביוזמת השופט חנן מלצר.
לפי לחוק יסוד: השפיטה ו לחוק בתי המשפט, ברירת המחדל היא כי בית המשפט ינהל את הדיון באופן פומבי ויאפשר למי שחפץ בכך להיחשף לפרטיו ואף להיכנס אל אולם בית המשפט ולצפות בהליך.
עיקרון פומביות הדיון נועד להבטיח כי המידע אודות ההתרחשויות באולם בית המשפט ועל אודות פעולותיה של הרשות השופטת יהיה גלוי לציבור ויאפשר שקיפות, פתיחות וביקורת ציבורית.
מספר עקרונות עומדים ביסודו של עיקרון פומביות הדיון:
ההכרה בזכות הציבור לדעת, המבוססת על חופש הביטוי וחופש העיתונות, המאפשרת לציבור לקבל מידע על פעולתן של הרשויות כמו גם לתרום לעיצוב השקפותיו ודעותיו של הפרט בחברה דמוקרטית.
תרומתה של פומביות הדיון לשיפור איכות ההחלטה הניתנת בסיום ההליך המשפטי על ידי חשיפתו של ההליך המשפטי לעיני הציבור.
חשיבותו של עיקרון פומביות הדיון ביצירת אמון הציבור ברשויות הציבור בכלל ובבתי המשפט בפרט, בתרומתו ליצירתה של מראית פני הליך עשיית הצדק באופן המקדם אמון זה.
על אף חשיבותו הרבה של עיקרון פומביות הדיון, עיקרון זה אינו מוחלט ולעיתים יש לאזנו אל מול עקרונות ואינטרסים מתחרים.
יחסיותו של עקרון פומביות הדיון מוצאת ביטוי, בין היתר, בהגבלות שונות על הפומביות הקבועות בהוראות חוק בתי המשפט ובחוקים שונים אחרים.
לפי , בית המשפט יהיה רשאי לדון בעניין מסוים (כולו או מקצתו) בדלתיים סגורות לשם השגת אחת (או יותר) מהמטרות הבאות:
לשם שמירה על ביטחון המדינה
לשם מניעת פגיעה ביחסי החוץ של המדינה
לשם הגנה על עניינו של קטין או חסר ישע או הגנה על אדם עם מוגבלות שכלית/נפשית
לשם הגנה על עניינו של מתלונן או נאשם בעבירת מין או בעבירה על פי החוק למניעת הטרדה מינית
הדיון הפומבי עלול להרתיע עד מלהעיד עדות חופשית או מלהעיד בכלל
לשם הגנה על סוד מסחרי
לשם הגנה על עניינו של מתלונן או ניזוק בעבירה לפי
לשם הגנה על עד מוגן או על מידע חסוי בעניין עד מוגן, תוכנית הגנה, הרשות להגנה על עדים, או עד מאוים, כמשמעותם בחוק להגנה על עדים
לשם הגנה על עניינו של נפגע עבירה או של עבריין מין, בהליך לפי חוק הגנה על הציבור מפני ביצוע עבירות מין
לשם הגנה על עניינו של חשוד בדיון בבקשה לאסור את פרסום שמו לפי
לשם הגנה על עניינו של מתלונן או נאשם בעבירת אלימות כלפי בן משפחה כהגדרתו בחוק למניעת אלימות במשפחה
בבקשות לצווי ביניים, לצווים זמניים ולהחלטות ביניים אחרות (סעיף 68(ג) לחוק בתי המשפט)
גם אם קבע בית המשפט כי הדיון יתנהל בדלתיים סגורות, רשאי הוא להרשות לאדם מסוים (או מספר אנשים) להיות נוכחים בדיון (או בחלקו).
על מנת לפרסם פרט כלשהו על דיון שהתנהל בדלתיים סגורות יש לקבל אישור על ידי בית המשפט.
כמו כן, נדרש אישור דומה במקרה ומעוניין אדם לצלם בתוך אולם בית המשפט או לפרסם צילום זה.
בנוסף לסיטואציה של דיון בדלתיים סגורות, קיימים מספר מקרים נוספים בהם יאסור בית המשפט פרסום פרטים מאולם הדיונים (ללא קבלת אישור):
פרסום שם או תעודת זהות של אדם התובע פיצויים בשל נזקי גוף (למעט פיצויים בשל עוגמת נפש), אלא אם כן ניתנה הסכמתו של אותו בעל דין לפני הפרסום או ברשות בית המשפט.
פרסום שמו של חשוד שטרם הוגש נגדו כתב אישום
פרסום שמו של חשוד שטרם הוגש נגדו כתב אישום, או פרט אחר מפרטי החקירה, אם הדבר עלול לפגוע בחקירה או לגרום לחשוד נזק חמור.
בבואו לבחון בקשה לקיום דיון בדלתיים סגורות ולחרוג מעיקרון פומביות הדיון, יבחן בית המשפט מספר שיקולים:
האם מתקיימת עילה העשויה לכאורה להוות בסיס לבקשה (לפי עילות סעיף 68(ב) לחוק בתי המשפט).
האם השיקולים השונים (של הצדדים לדיון ושל הציבור) - הן האינטרס העומד בבסיס העילה האמורה והן שיקולים אחרים התומכים בעיקרון פומביות הדיון - מצדיקים את הפגיעה בעיקרון פומביות הדיון.
ככלל, בית המשפט יעתר לסטות מעיקרון פומביות הדיון ויאפשר דיון בדלתיים סגורות במקרים חריגים בלבד.
פולריס RZR הם רכבי שטח תחרותיים קטנים לנהג ונוסע מסוג באגי (מכונה גם רייזר), שנועדו לנהיגת שטח בתנאים קיצוניים.
חיל הנחתים של ארצות הברית רכש דגמים לשימוש צבאי של הפולריס RZR ב-2016. הדגם הצבאי של ה-RZR נקרא MRZR (ראשי תיבות של Military / Marine RZR).
את רכבי ה-RZR מייצרת חברת "פולריס", (POLARIS INDUSTRIES INC) יצרנית אמריקאית של טרקטורונים, ורכב חשמלי.
בנוסף, מייצרת החברה אופנועים באמצעות חברת הבת "ויקטורי אופנועים", (Victory Motorcycles).
מטה החברה נמצא במינסוטה שבארצות הברית.
בישראל, יבואנית חברת "פולריס" היא חברת "ד.ל.ב מוטו ספורט".
בסוף שנת 2016 חשפה "פולריס" את גרסת ה"פולריס RZR טורבו", בעלת מנוע 2 צילינדרים, 925 סמ"ק, המפיק 144 כ"ס, ומומנט של 14.5 ק"ג-מטר.
מחשב ניהול המנוע מתוכנת לביצועים זהים ללא תלות בצפיפות האוויר בתווך הגובה שבין פני הים עד ל-3,000 מטר.
תצורת המיתלים ומהלכם נותרו ללא שינוי, אך בכל ארבע הפינות מותקנים בולמי זעזועים של "פוקס" בייפאס 3 מאחור ו-2.5 מלפנים (לעומת 2.5 ו-2.0 בהתאמה בגרסה האטמוספירית) עם מכל חנקן חיצוני ונוסף מוט מייצב מלפנים שאמורה למזער את זוויות הגלגול.
תיבת ההילוכים : אוטומטית רציפה.
מנוע הזרקת דלק, 2 צילינדרים, ארבע פעימות 999 סמ"ק, גל זיזים עליון כפול, קירור על ידי נוזל
תמסורת: אוטומטית רציפה (מצבי תיבת הילוכים: P/R/N/L/H)
מהלך מתלה קדמי: DUAL A-ARM WALKER EVANS 2" מתכוונן 40.6 ס"מ
מהלך מתלה אחורי: WALKER EVANS 2.5" מתלה נפרד עם מיצב מתכוונן 45.7 ס"מ
קיבולת מכל דלק : 36 ליטר
(בהתאם לנפח המנוע – בסמ"ק)
בישראל נחשב כלי רכב זה על פי חוק לטרקטורון, ועל כן, חלים עליו כל החוקים של הטרקטורון, לרבות איסור נסיעה בכבישים סלולים.
פום אלכסנדרה קלמנטיף היא שחקנית ודוגמנית צרפתייה.
היא הופיעה במספר סרטים צרפתיים, לפני שביצעה את הופעת הבכורה שלה בסרט האמריקאי "שבעה צעדים" (2013) של ספייק לי.
קלמנטיף קיבלה הכרה עולמית על תפקידה בתור גיבורת העל מנטיס בסרטי היקום הקולנועי של מארוול, "שומרי הגלקסיה: חלק 2" (2017), "הנוקמים: מלחמת האינסוף" (2018), "הנוקמים: סוף המשחק" (2019), "תור: אהבה ורעם" (2022) ובסרט "שומרי הגלקסיה: חלק 3" (2023).
פום אלכסנדרה קלמנטיף נולדה ב-3 במאי 1987 בעיר קוויבק סיטי שבפרובינציית קוויבק בקנדה, לאם קוריאנית ולאב רוסי-צרפתי.
אף על פי שנולדה בקנדה, קלמנטיף מגדירה עצמה כצרפתייה.
שמה, "פום", נבחר על ידי הוריה מכיוון שהוא דומה בהגייה למילים הקוריאניות "אביב" (봄) ו"נמר" (범).
אביה, אלכסנדר קלמנטיף, עבד כקונסול בממשלת צרפת, ותוצאה מכך היא ומשפחתה נדדו בין מדינות רבות ברחבי העולם.
לאחר מגורים קצרים ביפן וחוף השנהב, המשפחה התיישבה בצרפת לאחר פרישת האב מעבודתו.
היא אזרחית צרפתייה, אך אין לה אזרחות קנדית מכיוון שדין הקרקע אינו חל על ילדי דיפלומטים.
סבה היה הצייר הרוסי יוג'ין קלמנטיף.
אביה של קלמנטיף מת מסרטן כשהיא הייתה בת חמש, ואימה סבלה מסכיזופרניה שמנעה ממנה לטפל באופן ראוי בילדיה.
כתוצאה מכך, היא נלקחה למשמורת אצל דודה ודודתה ששימשו עבורה הורים.
דודה מת ביום הולדתה ה-18, ואחיה הגדול התאבד שבע שנים לאחר מכן, ביום הולדתה ה-25. היא החלה ללמוד עריכת דין על מנת לרצות את דודתה, אך היא לא מצאה עניין בפיתוח קריירה זו ויצאה לעבודות מזדמנות.
בגיל 19, היא החלה ללמוד משחק בבית ספר למשחק פרטי ויוקרתי בפריז, בו הצליחה בצורה ניכרת וזכתה להכרה רבה.
כמה חודשים לאחר תחילת לימודיה, היא זכתה בתחרות תיאטרון שהעניקה לה מלגת לימודים למשך שנתיים עם המורים הבכירים של בית הספר.
התפקיד המקצועי הראשון של קלמנטיף היה ב-2007 בסרט העצמאי "Après lui", בו הופיעה בתפקיד קטן כבת של הדמות הראשית בגילומה של קתרין דנב.
התפקיד הראשי הראשון שלה היה ב-2009 בסרט "Loup", בו גילמה בת שבט רועה איילים בסיביר.
ב-2013, היא ביצעה את הופעת הבכורה ההוליוודית שלה בסרט הלייב אקשן "שבעה צעדים" של ספייק לי, המהווה רימייק לסרט הדרום קוריאני בעל השם הזהה של פארק צ'אן-ווק.
לאחר ההפצה הקולנועית, קלמנטיף עברה ללוס אנג'לס במרדף אחר אודישנים.
התפקיד הבא שלה היה רק ב-2015, עת השתתפה בסרט דל התקציב "משחק ההאקרים".
ב-2017, קלמנטיף הצטרפה לזיכיון סדרת סרטי גיבורי-העל עתירי התקציב של מארוול, "היקום הקולנועי של מארוול", כדמותה של גיבורת-העל מנטיס בסרט "שומרי הגלקסיה: חלק 2".
היא שבה לתפקיד זה גם בסרטי האנסמבל "הנוקמים: מלחמת האינסוף" ו"הנוקמים: סוף המשחק" מ-2018 ו-2019, גם בסרט "תור: אהבה ורעם" מ-2022 ובסרט ההמשך "שומרי הגלקסיה: חלק 3" שיעלה במהלך 2023.
ב-2023 הופיעה בסרט בכיכובו של טום קרוז, משימה בלתי אפשרית: נקמת מוות - חלק ראשון.
+שנהסרטתפקידהערות2007Après luiאמילי2008Sans arme, ni haine, ni violenceNHI2009Loupנסטיה2011BorderlineנעמיהעדינותהמלצריתNuit BlancheלוסיL'Amour dure trois ansג'וליהSilhouettesולרי2012Radiostarsנערת הפיצהLes Kaïraטיה2013Paris Or Perishג'יסשבעה צעדיםהאנג-בוק2015Hacker's Gameלואיז2017יחסים פתוחיםבת'אניאינגריד מאבדת את הצפוןהארלי צ'ונגשומרי הגלקסיה: חלק 2מנטיס2018הנוקמים: מלחמת האינסוף2019הנוקמים: סוף המשחקיהלום לא מלוטשלקסיסמשפחת אדמסליילה & קיילהדיבובA.
Talesקאט2021כוח רעםלייזר2022תור: אהבה ורעםמנטיס2023שומרי הגלקסיה: חלק 3משימה בלתי אפשרית: נקמת מוות – חלק ראשוןפריז2024The Killer's Gameמריאנה2025משימה בלתי אפשרית: חשבון סופיפריז
+שנהסדרהתפקידהערות2009Pigalle, la nuitסנדרה8 פרקים2019מראה שחורהרוקסטפרק: "Striking Vipers"2020וסטוורלדמארטל3 פרקים2022שומרי הגלקסיה בספיישל חג המולדמנטיסספיישל של דיסני+
פולרטון היא עיר בצפון מחוז אורנג', קליפורניה, ארצות הברית.
בעבר העיר היוותה מרכז חקלאי ותעשייתי שייצרה בעיקר פירות הדר, גיטרות חשמליות (בעיקר בזכות חברת ליאו פנדר) ונפט.
הפעם הראשונה בה אירופאים הגיעו לאזור פולרטון הייתה במסגרת משלחת חקר שהגיעה לסביבה בשנת 1769. במהלך המאה ה-19 התפתחה חקלאות מקומית.
ההתיישבות עצמה אוגדה כעיר בשנת 1904. בשנת 1880 החל קידוח נפט במקום, דבר שהביא לשגשוג רב.
תחילת המאה ה-21 התאפיינה במתח מעמדי רב בין חלקי העיר.
לפי מפקד האוכלוסין משנת 2010, מתגוררים בעיר כ-135,161 תושבים בכ-45,391 משקי בית, כאשר צפיפות האוכלוסין היא 2,333.6 נפש לקמ"ר.
חציון הכנסה הוא 67,617$, כאשר 14.6% מהאוכלוסייה חיה מתחת לקו העוני.
פוֹלקֵר בּוּפִיֶה ׁׁ הוא פוליטיקאי גרמני מן המפלגה הנוצרית-דמוקרטית (CDU) אשר כיהן כראש ממשלת מדינת הסן מ-31 באוגוסט 2010 עד 31 במאי 2022. מנובמבר 2014 ועד אוקטובר 2015 כיהן בופיה כנשיא הבונדסראט (הבית העליון של הפרלמנט הגרמני) וכסגן נשיא גרמניה.
הוא משמש כמנהיג ה-CDU בהסן מאז יולי 2010. עורך דין במקצועו.
בופיה נולד ב-18 בדצמבר 1951 בגיסן, אז גרמניה המערבית לרוברט בופיה (1920–1999), עורך דין ופוליטיקאי מקומי.
סבו, רוברט פרדיננד אוגוסט בופיה, ממוצא צרפתי הוגנוטי, עבר משטרסבורג לגיסן בשנת 1906, והיה גם הוא לפוליטיקאי בעיר.
פולקר בופיה נבחר לראשונה לפרלמנט המקומי בשנת 1982. כיהן כשר הפנים והספורט בין השנים 1987–1991 ו-1999–2010. נבחר להנהיג את הממשלה בתמיכת ה-CDU והמפלגה הדמוקרטית החופשית בשנת 2010. במסגרת תפקידו בבונדסראט, הוא חבר בוועדת החוץ והביטחון.
ב-25 בפברואר 2022, הודיע בופיה על התפטרותו מתפקיד ראש הממשלה.
הפולקסשטורם הייתה מיליציה לאומית שהוקמה על ידי המפלגה הנאצית במהלך החודשים האחרונים של מלחמת העולם השנייה.
המפלגה הנאצית הקימה אותה על פי צו של אדולף היטלר מ-25 בספטמבר 1944, וההכרזה הרשמית על הקמתה התבצעה ב-18 באוקטובר 1944. גויסו אליה בגיוס חובה גברים בני 16 עד 60 שלא שירתו במסגרת צבאית אחרת.
ניסיונות אלה הכשירו את הקרקע ליוזמה של מרטין בורמן (תחת אפו של גבלס) להקים את הפולקשטורם ולצבור בכך סמכויות נוספות.
מרטין בורמן היה הממונה על הפולקסשטורם ועל החינוך הפוליטי שלו.
היינריך הימלר היה ממונה על חימוש יחידותיו.
עקב המחסור בנשק, למגויסים לפולקסשטורם ניתנה הכשרה קרבית בסיסית ביותר, שכללה אימון מינימלי בשימוש בכלי נשק כגון רובה מאוזר K98 ורקטת הנ"ט פאנצרפאוסט.
גם המחסור בכוח אדם מיומן השפיע על אימון המגויסים, ולעיתים ההכשרות בוצעו על ידי חיילים משוחררים ממלחמת העולם הראשונה.
פעמים רבות חברי הפולקסשטורם השתמשו בנשק בפעם הראשונה רק בשעת קרב.
אנשי הפולקסשטורם נשלחו לחזיתות במזרח גרמניה ובמערבה כדי לנסות לעצור את מתקפת בעלות הברית.
ההשערה הרווחת היא שכ-175,000 מאנשי הפולקסשטורם נהרגו.
במהלך הקרב על ברלין השתמש הפיקוד הגרמני בפולקסשטורם כמגן אחרון על העיר.
כוחותיה מנו קצת יותר מ-40,000 איש שחולקו ל-92 גדודים: 30 הגדודים שהיו מצוידים בנשק כלשהו נשלחו לעמדות קדמיות, בעוד שאר הגדודים שלא היו מצוידים בנשק נותרו בתוך העיר.
פולקר ברוך הוא שחקן גרמני.
הוא ידוע בעולם בעיקר בזכות תפקידיו הראשיים בתור וילהלם וינטר בדרמת הטלוויזיה דור מלחמה משנת 2013 וכמפקח ג'ריון ראת בסדרת הנאו-נואר בבילון ברלין שעל תפקיד זה זכה בפרס Grimme-Preis לשנת 2018, פרס הטלוויזיה היוקרתי ביותר בגרמניה.
בקולנוע, הוא היה חלק מצוות ההרכב של שני סרטים שהיו מועמדים לפרסי אוסקר ב-2009: נער קריאה שהתמודד על הסרט הטוב ביותר וכנופיית באדר מיינהוף התמודד על הסרט הזר הטוב ביותר.
ברוק נולד במינכן, גרמניה המערבית.
לאם אוסטרית ולאב גרמני כאחד משישה ילדים.
הוא החל לעסוק במשחק עוד בהיותו תלמיד בבית ספר ולאחר התיכון למד בבית הספר למשחק של האוניברסיטה למוזיקה ואמנויות הבמה של וינה, את לימודיו סיים ב-2005. במהלך לימודיו ביצע מספר הופעות טלוויזיוניות, בין היתר שיחק ב-2004 בסרט הטלוויזיה "בעל" המבוסס על המחזה "בעל" מאת ברטולט ברכט.
ב-2007 הופיע בסרט הנעורים "Beste Zeit".
ב-2008 שיחק במספר סרטים ובהם Les Femmes de l'ombre, דרמה היסטורית אודות תנועת ההתנגדות הצרפתית, "כנופיית באדר מיינהוף" על סיעת הצבא האדום, "הברון האדום" לצד טיל שווייגר ו"נער קריאה", שם גילם סטודנט למשפטים.
ב-2010 שיחק בסרט "Goethe!", דרמה ביוגרפית אודות יוהאן וולפגנג פון גתה ובסרט "Nanga Parbat".
ב-2012 שיחק בסרט "Confession d'un enfant du siècle" המבוסס על ספרו האוטוביוגרפי של אלפרד דה מיסה.
בשנת 2013 שיחק ברוך במיני-סדרה מבית ZDF; "דור מלחמה" אודות מלחמת העולם השנייה.
מ-2017 מגלם את דמותו של מפקח גראון ראת' בסדרת הטלוויזיה "בבילון ברלין".
באותה שנה שיחק בסרט המלחמה "האיש עם לב הברזל" שם גילם את פושע המלחמה הנאצי ולטר שלנברג.
בשנת 2024 שיחק בדרמת המרוצים "Race for Glory: Audi vs.
Lancia" בתור נהג המרוצים וולטר רוהל.
ברוך מתגורר בברלין עם בת זוגו, השחקנית מרים שטיין.
נולד להם ילד משותף בשנת 2017. ברוך פגש את שטיין ב-2009 על הסט של הסרט גתה הצעיר מאוהב.
מאוחר יותר הם כיכבו יחד ב-2013 בדור מלחמה, ב-2014 בסרט טור דה פרנס וב- Das goldene Ufer ב-2015.
פומבאן היא עיר שהוקמה בתחילת המאה ה-20, וממוקמת באזור המערב שבקמרון.
פומבאן ממוקמת כ-50 ק"מ מבאפוסם, בירת האזור וכ-206 ק"מ מיאונדה, בירת קמרון.
כמות המשקעים הממוצעת היא 1,668 מילימטרים בשנה.
חודש ספטמבר הוא החודש שיש בו הכי הרבה גשם (327 מ"מ גשם), וחודש ינואר הוא החודש שיש בו הכי פחות גשם (2 מ"מ גשם).
פומבאן ממוקמת ליד הכביש הלאומי N6 והכביש האזורי P20.
קבוצת פולרטון שירותי בריאות היא חברה סינגפורית המספקת שירותי בריאות פרטיים ללקוחות במדינות שונות ברחבי אסיה.
המטה הראשי של החברה נמצא בסינגפור, מלבדו מפעילה החברה כ-198 מרפאות ברחבי סינגפור, הונג קונג, אינדונזיה, מלזיה ואוסטרליה ומעסיקה כ-2,000 עובדים.
חברת פולרטון הוקמה בשנת 2010 על ידי ד"ר מייקל טאן (Dr.
בשנת 2011, רכשה את חברת ג'ת'ין-ג'ונס (Gethin-Jones) המספקת שירותים אמבולטורים ואת חברת טריתאל הוי דייוויס (Drs Trythall Hoy Davies) המספקת ציוד רפואי.
בשנת 2012, החלה החברה לספק שירותי בריאות באיי קיימן.
בשנת 2013, רכשה את חברת ג'ובפיט (Jobfit) האוסטרלית והשקיעה בחברה המספקת שירותי בריאות וחדרי ניתוח בהונג קונג.
בשנת 2014, רכשה את חברת טירטה שירותים רפואיים (Tirta Medical Group) מאינדונזיה.
בשנת 2015, רכשה 80 אחוזים מחברת HMMP מהונג קונג תמורת 33 מיליון דולר, את חברת ההדמיה רדלינק-אסיה (RadLink-Asia) מסינגפור תמורת 111.2 מיליון דולר והשקיעה בחברת קוסבי (COSSB) המספקת שירותי בריאות במלזיה.
בשנת 2016, רכשה את חברת Global Assistance & Healthcare ובהמשך שינתה את שמה לפולרטון בריאות אינדונזיה (Fullerton Health Indonesia).
בשנת 2016, רשמה פולרטון ציון דרך כאשר רשמה בממוצע כ-4 מיליון ביקורים בשנה וסיפקה שירותים רפואיים שונים ל-10 מיליון אנשים.
בסוף שנת 2016, ביצעה מיתוג מחודש כאשר הציגה לוגו ושם אחיד לכל שירותי החברה - Fullerton Health.
בשנת 2017, חברת ההחזקות הסינית פינג אן השקיעה בפולרטון שירותי בריאות כ-800 מיליון רנמינבי.
בשנת 2017, גייסה החברה הון בסך של כ-175 מיליון דולר בצורה של איגרת חוב.
בשנת 2018, רכשה 60 אחוזים מחברת Intellicare המספקת שירותי בריאות בפיליפינים.
בשנת 2018, השקיעה בחברת Global Doctor הסינית.
בשנת 2015, זכתה בפרס למצוינות בתחום שירותי בריאות ראשוניים של ארגון פרוסט וסאליבן סינגפור.
בשנת 2015, זכה מנכ"ל החברה בפרס יזם השנה של חברת ארנסט אנד יאנג.
בשנת 2015, נבחרה החברה לספק שירותי הבריאות הטוב ביותר.
בשנת 2016, זכתה החברה באות הזהב לטיפול אמבולטורי של ארגון JCI.
במהלך השנים רכשה והשקיעה פולרטון במגוון חברות, להלן החברות הרשומות כחברות בת:
קלייר פומה , מוכרת בשם הבמה פום (Pomme), היא זמרת, פזמונאית ומוזיקאית צרפתייה.
קלייר פומה גדלה באזור ליון.
מגיל 6 למדה תורת המוזיקה, בגיל 7 הצטרפה למקהלת הילדים La Cigale de Lyon, ובגיל 8 למדה לנגן בצ'לו.
אמה מנגנת בחליל צד ואביה מתווך נדל"ן.
בספטמבר 2017, בגיל 21, היא הופיעה לראשונה באולם ההופעות "לה בול נואר".